SET ปิดลบ 4 จุด นลท.เทขายทำกำไร โบรกฯคาดสัปดาห์หน้าไซด์เวย์อัพ
SET ปิดลบ 4 จุด นลท.เทขายทำกำไร คาดสัปดาห์หน้าตลาดฯคงจะแกว่ง Sideway ถึง Sideway up สร้างฐานแต่ยังขึ้นได้ ได้แรงส่งจากที่ประชุมครม.สัปดาห์หน้า เล็งออกมาตรการกระตุ้นเศรษฐกิจหลายโครงการ พร้อมให้กรอบการแกว่งไว้ที่ 1,630-1,660 จุด
17 ธ.ค. 2564

นายวิจิตร อารยะพิศิษฐ ผู้อำนวยการอาวุโสนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้แกว่งแคบคคล้ายกับตลาดต่างประเทศ โดยตลาดหุ้นในภูมิภาคเอเชียวันนี้เคลื่อนไหวในแดนบวก-ลบสลับกัน ขณะทีตลาดในยุโรปเทรดบ่ายนี้ติดลบเล็กน้อยราว 0.3% หลังจากที่วานนี้ปรับตัวขึ้นค่อนข้างแรง ซึ่งมองเป็นการชะลอความร้อนแรง โดยในช่วงท้ายตลาดฯอาจรับผลกระทบจาก FTSE Rebalance แต่คงจะไม่มาก และวอลุ่มเทรดโดยรวมของตลาดฯก็อาจจะมีมากขึ้น
สำหรับแนวโน้มการลงทุนในสัปดาห์หน้า นายวิจิตร กล่าวว่า ตลาดฯคงจะแกว่ง Sideway ถึง Sideway up ในลักษณะสร้างฐานแต่ยังแกว่งขึ้นได้อยู่ จากแรงหนุนการประชุมคณะรัฐมนตรี (ครม.) ในสัปดาห์หน้า ที่จะมีการออกมาตรการกระตุ้นเศรษฐกิจช่วยเป็นแรงส่งให้กับตลาดฯ ซึ่งก็เชื่อว่าน่าจะมีหลายโครงการออกมา
นอกจากนี้ ให้ติดตามการประชุมคณะกรรมการนโยบายการเงิน (กนง.) ในวันที่ 22 ธ.ค.นี้ โดยจับตามุมมองเศรษฐกิจ ซึ่งเชื่อว่าน่าจะค่อยๆ ฟื้นตัว และให้ติดตามตัวเลขส่งออกของไทยที่จะออกมาในวันที่ 23 ธ.ค.นี้ด้วย รวมถึงติดตามสถานการณ์การแพร่ระบาดไวรัสโควิดสายพันธุ์โอมิครอน หลังจากที่อังกฤษมีจำนวนผู้ติดเชื้อที่เร่งตัวขึ้นมาก
ทั้งนี้พร้อมให้กรอบการแกว่งไว้ที่ 1,630-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ 
EA มูลค่าการซื้อขาย 8,759.27 ล้านบาท ปิดที่ 93.25 บาท ลดลง 4.75 บาท
SCGP มูลค่าการซื้อขาย 4,619.44 ล้านบาท ปิดที่ 67.75 บาท เพิ่มขึ้น 3.25 บาท
KBANK มูลค่าการซื้อขาย 3,592.19 ล้านบาท ปิดที่ 141.00 บาท ลดลง 2.00 บาท
GPSC มูลค่าการซื้อขาย 3,543.38 ล้านบาท ปิดที่ 78.25 บาท เพิ่มขึ้น 1.25 บาท
AOT มูลค่าการซื้อขาย 3,475.50 ล้านบาท ปิดที่ 59.50 บาท ลดลง 1.00 บาท